Labou Préchè | Montray Kréyol
LA PRESIDENTE DE LA CROATIE KOLINDA GRABAR-KITAROVIC EST UNE BOMBASSE (1,766)
L’Humanité gagne son procès contre un patron béké (453)
Quand l'historien Raymond Gama tacle les révisionnistes qui cherchent à réhabiliter Richepance (295)
LA PRESIDENTE DE LA CROATIE KOLINDA GRABAR-KITAROVIC EST UNE BOMBASSE (147,340)
Kréyolad 705
Samedi, 17 Mars, 2018 - 18:20
Dépi yonndé tan, pa koté Péchè, lariviè-a lévé méchan. I ka anni ladjé an boul labou volkan désann. Lé siantifik jik bay an non, yo kriyé sa: Lahars.
Ni moun ki alé asou Entènet pou di komva sé labou volkan; kidonk sé Lamontàn Pèlé ka préparé an vié-kou an bèn. Anfen sé pa pawol ou pa tann moun di. Tout moun spésialis labou Préchè.
Man tann di: (pas man alé gadé pon-on tou)
— Es sé pas Chaben inogiré nouvo pon-an i té krazé-a?
— Es sé pas Maslen té ké envité o dènié moman ?
Antouléka, dépi koumansman lanné-a, lanméri ka kòné an mwé pou avèti moun pété gad-la pou labou-a pa chayé yo.
Sa fè préfé-a, la CTM, siantifik monté, mé sirtou anlo moun ki vini makrélé pou wè manniè labou-a ja montré pres sis met, tandik ki pon-an a di met wotè.
Jan Préchè estrésé yo pa ka dòmi alez kò-yo. A nenpot ki lè dépi ni ranfalman tè. Sa ka bouché lariviè-a, ek labou ka pété’y désann. Lè lasirèn kòné fok fè débriya, pou labou-a pa chayé yo.
Sikolog monté, dokté asou lakot karayib ni plis moun malad dépi mwa janvié-a.
Ou sé di, lè la CTM tiré tibren labou, lahar-la viré mété otan.
Ni an malpalan (toujou ni yonn) ki di:
— Es lanati pa ka ba sé ékolojis-la an lison?
Man pa sav sa manzel té lé di pa la, mé sel bagay nou ka konstaté, moun ka monté Préchè, sé pa pou restoran maché mé pou makrélé labou-a.
Es fok Maslen pa mété an péyaj?
Es sé pa sa labou-a ka mandé pou ladjé kò’y désann pou montré moun déga i pé fè?
Akondi pawol-la «Sa ou pa sav lontan gran pasé’w!»
Photo de couverture Thierry Negi
Véyative | 20/03/2018 - 17:36 :
Avec le drame d'aujourd'hui au Prêcheur ( 4 blessés ) , on va commencer à parler de malédiction...